Diari Oficial de la Generalitat Valenciana


Sumari del DOGV 7269, del 08-05-2014 (2014/3795)

Notificació de la sentència dictada en el juí verbal número 22/2013.
--------------------------------------------------------------------

### Dades del document

Número de DOGV
:   7269

Data del DOGV
:   08-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3795


Organisme emissor
:   Jutjat de Primera Instància Número 5 de Torrent

Tipus de document
:   Edicte

Notificació de la sentència dictada en el juí verbal número 22/2013. [2014/3795]  
Assumpte civil 22/2013  
Javier García Bayo, secretari judicial del Jutjat de Primera Instància número 5 de Torrent, faig saber que en el juí a què es fa referència s'ha dictat la resolució que té el text que literalment és com seguix:  
  
«Sentència número 170/2013  
Torrent, 20 de setembre de 2013  
Inmaculada Mas Sánchez, magistrada jutgessa del Jutjat de Primera Instància número 5 de Torrent, he vist estes actuacions de juí verbal 22/2013 seguides davant d'este jutjat a instàncies d'Inmaculada Olmos Planells, representada pel procurador Rafael Francisco Alario Mont, contra Lorenzo Simarro Pérez, declarat en rebel·lia, sobre la reclamació d'una quantitat.   
  
Antecedents de fet  
Primer. El procurador mencionat, en la representació indicada, va presentar una demanda de juí verbal contra el demandat en la qual sol·licitava que es dictara una sentència per la qual es declare que el demandat deu a l'actora la quantitat de 1.000 euros, i siga condemnat al pagament corresponent més els interessos legals, tot això amb imposició de costes.  
Segon. La demanda va ser admesa a tràmit pel decret de data 11 de març de 2013, i es van citar les parts per a la celebració de la vista corresponent, amb les advertències legals. En l'acte indicat, només va comparéixer l'actora; el demandat havia sigut citat mitjançant edictes, atés que es trobava en parador desconegut, per la qual cosa va ser declarat en rebel·lia. Rebut el procediment a prova, es van practicar les que van ser admeses amb el resultat que es veu en les actuacions, del qual es farà la valoració, i les actuacions quedaren a continuació concluses per a sentència.  
Tercer. En la tramitació d'estes actuacions s'han observat les prescripcions legals.  
Quart. Esta sentència ha sigut redactada amb base en el projecte de resolució de la jutgessa en pràctiques Laura Santana Bertrán.  
  
Fonaments de dret  
Primer. La situació de rebel·lia del demandat no suposa per se que els fets constitutius de la pretensió de l'actor siguen certs, i imposa al demandant l'obligació d'acreditar-los, conforme al principi de la càrrega de la prova consagrat en l'article 217 de la Llei d'Enjudiciament Civil; igualment, encara que els fets constitutius de la pretensió es demostren, és necessari que les conseqüències jurídiques siguen les que dimanen dels fets acreditats, sense que la situació de rebel·lia supose que hagen de ser acceptades les establides per l'actor en la seua demanda. Però, per les mateixes raons, la rebel·lia de la part demandada condiciona el resultat probatori, atés que el precepte indicat obliga el demandat a provar els fets impeditius i extintius de la seua pretensió.  
  
Segon. En este cas ha quedat acreditada l'existència del contracte d'arrendament subscrit entre les parts el 7 de gener de 2009, en virtut del qual, els demandats es van comprometre a pagar una renda mensual de 400 euros. En data 30 de novembre de 2012, es va resoldre el contracte esmentat; l'arrendatària va desallotjar voluntàriament l'immoble i les parts van firmar el corresponent document, aportat com a document número dos. En la data indicada, l'actora sosté que van quedar impagades les rendes produïdes des de setembre, per la qual cosa reclama la suma de 1.000 euros, corresponents als períodes indicats. Vist que el contracte va deixar de tindre vigència el 30 de novembre de 2012 i que les rendes que es reclamen es corresponen amb la vigència d'este, és procedent acollir la pretensió exercitada i el demandat haurà de pagar la quantitat reclamada.  
Per la qual cosa, és procedent estimar íntegrament la demanda presentada per Inmaculada Olmos Planells i condemnar el demandat a pagar la quantitat de 1.000 euros, quantitat a què hauran de sumar-se els interessos legals.  
  
Tercer. Quant a les costes produïdes, de conformitat amb el que disposa el 394 de la Llei d'Enjudiciament Civil, i atés que s'ha estimat íntegrament la pretensió de l'actora, és procedent la seua imposició al demandat.  
Vistos els preceptes legals mencionats i la resta que són aplicables de manera general i pertinent,  
  
Dispose  
Estime la demanda formulada per Inmaculada Olmos Planells, representada pel procurador Rafael Francisco Alario Mont, contra Lorenzo Simarro Pérez, declarat en rebel·lia, i condemne el demandat que tan prompte com siga ferma esta resolució pague a l'actora la suma de 1.000 euros, més els interessos legals produïts des de la data de la interposició de la demanda fins al seu pagament complet; s'imposen les costes expressament a la part demandada.  
Notifiqueu esta resolució a les parts i feu-los saber que en contra no es pot interposar cap recurs, atesa la quantia del procediment i de conformitat amb l'article 455 de la Llei d'Enjudiciament Civil.  
  
Esta és la meua sentència, que pronuncie, mane i firme.  
  
Publicació. La sentència anterior va ser donada, llegida i publicada per la magistrada jutgessa que la va dictar, mentres celebrava audiència pública pública en el mateix dia de la data, de la qual cosa jo, el secretari judicial, en done fe.  
Torrent, 20 de setembre de 2013.»  
  
Atés que es desconeix el domicili o la residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, i per a portar a efecte la diligència de notificació de la sentència a Lorenzo Simarro Pérez, que s'ha disposat en les actuacions, expedisc este edicte.  
  
Torrent, 28 de març de 2014.- El secretari judicial: Javier García Bayo.